‎(ผลงานซีรีส์จาก NETFLIX)
‎หายใจเจ้าค่ะ คุณท่าน!
‎- เบ่งเจ้าค่ะ! ‎- หายใจเข้า!
‎อย่างนั้นเจ้าค่ะ!
‎คุณท่าน เบ่งเลยขอรับ
‎ดีมาก อย่างนั้นแหละเจ้าค่ะ
‎หายใจหายคอหน่อยเถอะขอรับ
‎ใครบอกข่าวฉันทีเถอะ
‎- หลีกทางหน่อย! ‎- มาทำอะไรที่นี่ เลดี้แดนเบอรี่
‎- ดิฉันจะเข้าไปข้างในค่ะ ‎- ในนั้นไม่ใช่ที่สำหรับเลดี้
‎ต้องมีใครสักคนอยู่กับเธอ ‎ในเมื่อสามีไม่อยู่ด้วย...
‎- เบ่ง! ‎- ฉันต้องรู้ให้ได้...
‎ว่าฉันจะได้มีลูกชายกับเขาเสียทีหรือไม่
‎คีม
‎- หัวเริ่มโผล่แล้ว เบ่งขอรับ! ‎- เบ่งเจ้าค่ะ!
‎- บอกฉันมาสิ ‎- บอกท่าน!
‎- หายใจเข้าขอรับ เบ่งขอรับ ‎- อย่างนั้นแหละเจ้าค่ะ เบ่ง!
‎ว่าอย่างไรเล่า!
‎ได้ลูกชายขอรับ
‎ฉันได้ลูกชาย!
‎ซาร่าห์!
‎ในที่สุดฉันก็มีลูกชาย... ให้ท่าน
‎ซาร่าห์
‎หมอ!
‎เลือดออกมากเกินไป
‎ซาร่าห์...
‎ลูกชายที่สมบูรณ์แบบ
‎ไซม่อน อาร์เธอร์ เฮนรี่ ฟิตซ์รานูลฟ์ บาสเซ็ต ‎ดยุกแห่งเฮสติ้งส์คนต่อไป
‎ท่านดยุก
‎ให้จัดห้องเตรียมรับดัชเชสเลยไหมเจ้าคะ
‎ไม่ต้อง ไม่จำเป็น
‎มีเพียงสองคำเท่านั้น ‎ที่มักจะแล่นเข้ามาในหัวของผู้เขียน
‎ในตอนเช้าหลังจากงานเลี้ยงสนุกๆ ทุกงาน
‎"ตระหนก" และ "น่ายินดี"
‎นั่นแหละค่ะ ท่านผู้อ่านที่รัก
‎เหตุการณ์อันน่าเลื่องลือ ‎ที่งานเต้นรำในว็อกซอลล์เมื่อคืนนี้
‎เป็นเหตุการณ์ที่น่าตระหนก ‎และน่ายินดีในคราวเดียวกัน
‎มาแล้วเพคะ ฝ่าบาท
‎เอามานี่!
‎สาวน้อยที่ปรากฏตัวประดุจม้ามืดนอกสนาม
‎ก็คือมิสดาฟนี่ บริดเจอร์ตันนั่นเอง
‎มีผู้พบเห็นสาวน้อยที่เพิ่งเปิดตัว ‎ในงานสังคมเต้นรำถึงสองครั้งสองครา
‎กับชายหนุ่มโสดผู้เป็นที่หมายปองที่สุด ‎แต่สุดที่สาวใดจะเอื้อมคว้ามาเป็นเจ้าของ
‎ดยุกแห่งเฮสติ้งส์
‎จะออกไปไหนแต่เช้าหรือคะท่านดยุก
‎ไปเดินเล่น
‎เขายิ้มอยู่นี่ ดยุกออกจะเป็นเสือยิ้มยาก
‎ดาฟนี่มีอารมณ์ขันที่วิเศษมากเลยค่ะ
‎ต้องมีไว้แหละดีแล้ว
‎การเป็นดัชเชสมาพร้อมกับภาระที่รุงรัง
‎ไหนจะเป็นเจ้าภาพ ‎จัดงานเต้นรำ ทักทายแขกต่างชาติผู้สูงศักดิ์
‎ดาฟนี่ไม่ได้จะอยู่แค่ในแวดวงชั้นสูง ‎แต่เธอจะต้องเป็นผู้นำในสังคมนั้น
‎ดิฉันได้อบรมลูกมาแล้วค่ะ เลดี้แดนเบอรี่
‎- แปดงานค่ะ ‎- ไม่ขอรับ
‎แปดงานค่ะ
‎คุณอยากให้แผนของเราสำเร็จไม่ใช่หรือคะ
‎จุดประสงค์ของข้อตกลงนี้ก็คือ
‎กันไม่ให้คุณหญิงคุณนายหวังให้ลูกมาแต่งกับผม
‎ไม่ใช่โยนผมเข้าถ้ำสิงโตนะครับ
‎จุดประสงค์ของข้อตกลงนี้ ‎ก็เพื่อที่ฉันจะได้แต่งงานตั้งแต่ฤดูกาลแรก
‎ถ้าเช่นนั้นผมให้สี่งาน
‎- หกงานค่ะ ‎- ห้าครับ
‎หกค่ะ แล้วคุณก็ต้องส่งดอกไม้มาด้วย
‎วันนี้
‎ดอกไม้ราคาแพง
‎หากคุณกำลังเกี้ยวฉันจริง ‎คุณคงเหมาร้านดอกไม้ให้ฉันเกลี้ยงเมือง
‎หากผมเกี้ยวคุณจริงๆ ‎ไม่ต้องใช้สักดอกหรอกครับ
‎ขอแค่ได้อยู่กับคุณในห้องวาดรูปเพียงแค่ห้านาที
‎ไม่ใช่แบบนั้นนะครับ...
‎- หกงานนะคะ ท่านดยุก ‎- ตกลงครับ
‎แต่เรื่องดอกไม้คงต้องขอคิดดูก่อน
‎และอย่าลืมนะคะ
‎ห้ามใครรู้เรื่องข้อตกลงของเราเด็ดขาด
‎หรือเรื่องที่เกิดขึ้นกับลอร์ดเบอร์บรูคเมื่อคืน
‎อ้อใช่ แล้วเช้านี้มือคุณเป็นอย่างไรบ้างครับ
‎คุณต้องรู้นะว่าคุณไม่ได้ทำอะไรผิด
‎ที่ฉันรู้อยู่เต็มอกเลยก็คือ ‎ข่าวลือเรื่องที่ฉันอยู่กับผู้ชายสองต่อสอง
‎จะทำชื่อเสียงฉันป่นปี้แน่ค่ะ ‎นี่ยังไม่นับเรื่องที่ไปต่อยเขาอีก
‎ผมไม่ได้อยากสร้าง ‎เรื่องฉาวโฉ่เลยนะครับ มิสบริดเจอร์ตัน
‎ฉันน่าจะรู้นะคะว่า ‎เรื่องพรรค์นี้ติดตัวคุณมาอยู่แล้ว
‎ก็ต้องไม่รู้อยู่แล้ว ฉันจะรู้ได้อย่างไร
‎เพราะฉันถามนางไม่ได้ ‎เพราะไม่รู้ว่ามันเกิดขึ้นได้อย่างไร
‎คิดแล้วก็หงุดหงิด!
‎คุยเรื่องอะไรกันอยู่จ๊ะ สาวๆ
‎เพเนโลปี้สงสัยเรื่องมิสธอมป์สันค่ะ
‎- พรูเดนซ์... ‎- เรื่องอะไร
‎- เพเนโลปี้มีข้อสงสัย ‎- ถ้ายังไม่หยุดพูดละก็นะ...
‎เรื่องอาการของมิสธอมป์สันค่ะ
‎- ว่าอย่างไรนะ ‎- พวกคุณหนูทราบเจ้าค่ะ
‎มันเกิดขึ้นได้อย่างไรคะ ‎คุณแม่ นางกำลังจะมีเด็กหรือคะ
‎หยุดพูดเรื่องนี้ได้แล้ว
‎คุณคะ ได้ยินไหมคะนี่ ‎เราจะทำอย่างไรกันดีเล่าคะ
‎ไม่เห็นจำเป็นต้องตีโพยตีพาย
‎ทำไมต้องซ่อนตัวมิสธอมป์สันเล่าคะ
‎เพราะอาการของนางติดต่อกันได้
‎ดาฟนี่อาจกำลังมีความรักอยู่ ‎พี่คิดว่ามันคือความสำเร็จหรือเปล่านะ
‎พี่ทำอะไรสำเร็จกันแน่
‎พี่ไม่ได้ปั้นหรืออบผู้ชายคนนั้นขึ้นมา ‎เขาแค่โผล่เข้ามาในชีวิตพี่เฉยๆ
‎ตอนนี้เขาก็เร่ลอยชายไปทั่ว
‎เขาคงจะชอบหน้าพี่ หรือไม่ก็ผม
‎การมีหน้าตาดีกับมีผมสวยๆ ‎มันใช่ความสำเร็จที่ไหนกัน
‎รู้ไหมว่าอะไรคือความสำเร็จ
‎การเข้าเรียนในมหาวิทยาลัย
‎ถ้าฉันเป็นผู้ชายฉันก็คงได้เรียน
‎แต่ฉันกลับต้องมายืนดูคุณแม่ที่รักปลื้มอกปลื้มใจ
‎เพราะมีผู้ชายอยากมาชื่นชม ‎หน้าตาและผมของพี่สาวฉัน
‎และเสกลูกเข้าท้องนาง
‎เพเนโลปี้ เธอไม่ได้ฟังที่ฉันพูดเลยนี่
‎ฉันรู้จักคนที่... กำลังท้องอยู่
‎แม่เธอหรือ แก่ปูนนั้นแล้วไม่ใช่หรือ
‎แต่เดาว่าพ่อเธอคงยังอยากได้ลูกชาย...
‎ไม่ใช่แม่ฉัน แต่เป็น... สาวรับใช้น่ะ
‎- สาวรับใช้คนไหนที่แต่งงานแล้วเล่า ‎- นางไม่ได้แต่งงาน
‎ถ้ายังไม่แต่งงานแล้วจะท้องได้อย่างไร
‎ฉันก็ไม่รู้ แต่ฉันจะรู้ให้ได้
‎เธอต้องรู้นะ
‎ไม่งั้นเราจะแน่ใจได้อย่างไร ‎ว่ามันจะไม่เกิดขึ้นกับเรา
‎เรายังมีความสำเร็จที่ต้องไขว่คว้านะ
‎เต้นรำสองหน! กับท่านดยุกเนี่ยนะ!
‎เขาดูสนใจพี่สาวของลูกมากเลยจ้ะ ไฮยาซินธ์
‎คนทั้งงานเลยก็ว่าได้ ‎ทุกสายตาจับจ้องไปยังดาฟนี่
‎- กินขนมปังปิ้งหน่อยสิจ๊ะ ลูกรัก ‎- หนูไม่หิวค่ะ แม่
‎แน่ใจนะขอรับว่าคนทั้งงาน ‎ไม่ได้จ้องรูขาดบนชุดของดาฟนี่
‎หรืออาจจะมองเพราะเต้นรำผิดจังหวะ
‎แม่อยากรู้จังว่าดยุกจะมางานเต้นรำ ‎ที่ครอว์ฟอร์ดไหมนะ
‎- หนูว่ามีโอกาสอยู่นะคะ ‎- แล้วงานที่แรมส์เบอรี่วันศุกร์นี้เล่า
‎- แล้วงานปิกนิกใหญ่เล่า ‎- รอดูไปเถอะค่ะ แม่
‎น่าสงสารพี่ฟรานจัง
‎ต้องไปซ้อมเปียโนที่บ้านป้าวินนี่ตลอดทั้งฤดูกาล
‎เลยอดอยู่ร่วมงานหมั้นพี่ดาฟนี่กับท่านดยุก
‎พี่ฟรานเชสก้าไปบาธแล้วหรือ
‎ผู้หญิงท้องได้อย่างไรกันคะ
‎- เอโลอีส ถามอะไรแบบนั้น ‎- หนูนึกว่าต้องแต่งงานก่อนซะอีก
‎- พูดเรื่องอะไรน่ะ ‎- แต่กลับไม่จำเป็นเลยด้วยซ้ำ
‎เอโลอีส พอได้แล้ว
‎ดาฟนี่จ๊ะ กำลังเพราะๆ เลย ‎ช่วยบรรเลงต่อทีเถอะจ้ะ
‎- พวกพี่สองคนคงรู้ละสิ ‎- อย่ามองหน้าพี่นะ
‎เคยไปฟาร์มไหมเล่า เอล
‎แม่หวังว่าพวกลูกคงไม่ชวนน้อง
‎- คุยเรื่องไม่เหมาะอยู่นะ ‎- เปล่าเลยขอรับ แม่
‎อันที่จริงแล้ว พวกเรากำลังจะไป...
‎งัดดาบออกมาแกว่ง
‎- คอลิน บริดเจอร์ตัน! ‎- ไปฟันดาบขอรับ
‎คุณนายคะ ฮัมโบลท์กำลังมาค่ะ
‎ฮัมโบลท์มาหรือ
‎- ฮัมโบลท์ ‎- ฮัมโบลท์มาทำไมหรือคะ
‎มีคนมาแล้วหรือจ๊ะ ฮัมโบลท์
‎เหล่าบุรุษมาขอ ‎ทำความรู้จักมิสดาฟนี่ขอรับ คุณนาย
‎แต่... ท่านดยุกเล่า ลูกมีบุรุษที่รู้จักอยู่แล้วนี่จ๊ะ
‎ถ้าอย่างนั้นหนูคงจะได้ ‎รู้จักบุรุษเพิ่มมากขึ้นแล้วค่ะ
‎อะไรกันเล่าเนี่ย
‎หลีกทางหน่อย!
‎ตอนที่คุณบอกผมว่าจะพามาพบครอบครัว...
‎หลีกหน่อย!
‎ผมคาดหวังว่าจะมีแค่ผมคนเดียว
‎ผมใส่กางเกงซาตินรัดใต้เข่ามาเพื่อการนี้นะ
‎หลีกทางหน่อย!
‎คุณพระคุณเจ้า
‎- ผมขอคุยกับว่า... ‎- ไม่
‎ลอร์ดเบอร์บรูค คุณกลับไปก่อน
‎ไหนคุณบอกว่าอยากให้จัดการในเร็ววัน
‎- คุณให้สัญญาแล้ว ‎- ผมจะทำตาม
‎คุณเป็นคนเดียวที่เอ่ยปากสู่ขอ ‎ผมจะพิจารณาคุณแค่คนเดียว
‎นี่เป็นแค่เรื่องเข้าใจผิดเท่านั้น
‎แต่ตอนนี้คุณต้องกลับไปพร้อมกับทุกคนก่อน
‎-ผมอยากรู้ว่านี่มันเรื่องอะไร ‎- แม่ก็อยากรู้เหมือนกัน
‎เริ่มจากอธิบายมาว่าทำไมลูกถึงเลือก ‎ที่จะโผล่มาในเช้าที่วุ่นวายอย่างนี้
‎เพราะน้องมีคู่หมั้นแล้วและกำลังจะแต่งงาน
‎ท่านดยุกขอลูกแต่งงานแล้วหรือ
‎หนูไม่ได้หมั้นกับใครนะคะ แม่
‎มีใครมาขอหนูแต่งงานหรือ ก็ไม่
‎หรือหนูได้ขอใครแต่งงาน ก็คิดว่าไม่นะคะ
‎- อย่าพูดจาดูหมิ่นกันแบบนั้น น้องพี่ ‎- ดูหมิ่นงั้นหรือ
‎หนูนึกไม่ออกเลยว่า ‎มีอะไรที่จะดูหมิ่นกันได้มากกว่า
‎การไปรับปากว่าจะยกหนูให้ไนเจล เบอร์บรูค
‎แอนโทนี่ ไม่จริงใช่ไหม
‎- เขาเป็นคนดีครับ ผมศึกษามาแล้ว ‎- ลูกบอกเขาว่าจะยกน้องให้หรือ
‎- แปลว่าคงไม่ได้ศึกษาดีพอ ‎- ว่าอย่างไรนะ
‎ช่างเถอะค่ะ
‎ตอนนี้หนูมีหลายคนให้เลือก หนูไม่ต้องการ...
‎มีแต่คนมาเสนอตัว ‎แต่ยังไม่มีใครเอ่ยปากสู่ขอจริงๆ จังๆ สักคน
‎แน่นอนว่านอกจากลอร์ดเบอร์บรูคคนเดียว
‎ตาเขาไปโดนอะไรมาน่ะ ‎ดูน่าสยดสยองจริงเชียว
‎ดาฟนี่ไปเตะตาท่านดยุกเข้าแล้ว แอนโทนี่ ‎ลูกต้องเข้าใจว่านี่จะเปลี่ยนแปลงทุกอย่าง
‎อย่าบอกนะว่าที่ขัดขืนก็เพราะพวกเฮสติ้งส์
‎ทั้งสองเกี้ยวกันอยู่
‎สองคนนั้นเคยเต้นรำด้วยกันในงานแค่สองหน
‎คอลินก็เคยเต้นกับเพเนโลปี้ เฟทเธอริงตัน
‎แต่ไม่ได้แปลว่า...
‎ทั้งสองไปเดินเล่นด้วยกันเมื่อเช้านี้ ‎และวันนี้เขาก็ส่งดอกไม้มาให้แม่กับน้อง
‎ดอกไม้ราคาแพงด้วย
‎ดยุกไม่ใช่คนที่คิดจะจริงจัง ‎ชาตินี้เขาไม่แต่งงานหรอกขอรับ
‎ผมรู้จักเขาตั้งแต่เด็ก
‎นี่ผมไม่ได้พูดจาวางก้าม ‎ไม่ยอมรับความจริง หรือไม่รู้จักโตนะครับ
‎แต่แม่ว่าใช่ทั้งหมดที่พูดมาเลย
‎หนูจะไม่แต่งงานกับไนเจล เบอร์บรูค
‎พี่ทำเพื่อผลประโยชน์ของตัวเธอเองนะ
‎สักวันเธอจะเข้าใจ สักวันเธอจะซาบซึ้งใจที่สุด
‎จะมีการร่างสัญญาหมั้นหมายกับเบอร์บรูค
‎และเธอจะต้องแต่งงานกับเขา
‎- แม่คะ ‎- โธ่ อย่ากลัวไปเลย ลูกรัก
‎พอลอร์ดเบอร์บรูคได้รู้ถึง ‎เจตจำนงอันแรงกล้าของท่านดยุก
‎เขาก็จะต้องยอมหลีกทางให้
‎เขาอาจไม่เคารพการตัดสินใจของสตรี
‎แต่เขาเคารพการตัดสินใจของบุรุษอย่างแน่นอน
‎แต่ถ้าท่านดยุกไม่... จริงจัง ‎ก็ยังมีคนอื่นที่เหมาะสมนะคะ
‎ดาฟนี่ แม่เห็นสายตา ‎ที่ลูกกับเขาจ้องมองกันและกันเมื่อคืนนี้
‎เมื่อเช้านี้ก็ด้วย
‎ไม่มีคนอื่นหรอกลูก มีแต่ท่านดยุกคนเดียวเท่านั้น
‎นายเต้นรำกับแม่สาวบริดเจอร์ตัน ‎ตั้งสองครั้งสองคราจริงๆ หรือ
‎บอกฉันอีกทีสิว่าทำไมนายเป็นคนแรก
‎ที่ฉันเลือกพบปะด้วยอีกครั้งหลังจากกลับมาที่นี่
‎ยอมรับเสียเถอะเพื่อนเอ๋ยว่านายคิดถึงฉัน
‎ขอคุยด้วยหน่อยสิ
‎มีอะไรก็ว่ามาเลย บริดเจอร์ตัน
‎นายจะลงมาข้างล่างหรือให้ฉันขึ้นไป
‎วันนี้หมัดฉันสอยคางนายมากพอแล้ว ไอ้ดยุก
‎ว่าอย่างไร มีเรื่องด่วนอะไร
‎ฉันอยากรู้ว่าเมื่อคืนกับเมื่อเช้านี้นายคิดอะไรอยู่
‎- ฉันได้ยินว่า... ‎- นายต้องพูดให้เจาะจงกว่านี้
‎คนหัวไวอย่างฉันมีเรื่องคิดมากมาย
‎นายเกี้ยวน้องฉันอยู่หรือ
‎- แล้วเกี้ยวไม่ได้หรือไง ‎- ไม่ได้
‎ซึ่งฉันหาเหตุผลได้เป็นสิบ ‎เริ่มจากเหตุผลที่ว่า "เธอเป็นน้องฉัน"
‎และจบลงที่ "เธอหมั้นแล้วและกำลังจะแต่งงาน"
‎แล้วก็อาจจะวนกลับมาที่ "เธอเป็นน้องสาวฉัน"
‎ฉันไม่รู้เรื่องการหมั้นหมายที่ว่า ‎ประกาศอย่างเป็นทางการแล้วหรือ
‎ฉันขอรับรองว่ากำลังเตรียมการทุกอย่างอยู่
‎ฉันจัดแจงทุกอย่างกับไนเจล เบอร์บรูคแล้ว
‎ให้คำมั่นกับเขาไปแล้ว
‎นายเตะตอเข้าอย่างจังแล้ว
‎ปัญหาของนายก็คือเบอร์บรูค ‎เป็นตัวเลือกที่ไม่คู่ควรกับมิสบริดเจอร์ตันเลย
‎เขาเป็นคนดีเพียบพร้อม
‎อย่างน้อยก็ไม่มีใคร ‎เคยเห็นเขาไปเที่ยวหอนางโลม
‎ฉันรู้ว่าเขาอยู่ที่ไหน ‎ในช่วงปีที่ผ่านๆ มา ลอนดอนนี่ไง
‎ไม่ใช่บ่อนโสโครกหรือสลัมโทรมๆ
‎หรือที่ไหนก็ตาม ‎ที่นายเลือกไปเที่ยวเตร่อย่างไร้จุดหมาย
‎ไนเจล เบอร์บรูคไม่ใช่คนดีเลิศหรอกนะ
‎นายเป็นเพื่อนที่ดีของฉันมานาน ‎เพื่อนสนิทเลยก็ว่าได้ แต่นี่มันน้องสาวฉัน
‎คิดถึงเรื่องราวทั้งหมด ‎ที่เราเคยทำร่วมกันในฐานะเพื่อนสิ
‎ฉันไม่มีเจตนาจะพูด ‎ให้นายเจ็บช้ำน้ำใจเลยแม้แต่น้อย
‎แต่นายคงเข้าใจว่า ‎ถึงอย่างไรครอบครัวก็ต้องมาก่อน!
‎ทำไมเขายังไม่พูดอีกเล่า
‎เขาอายุสี่ขวบแล้ว เขาควรจะพูดได้แล้ว
‎นายน้อยเก่งเรื่องการเรียนเขียนอักษร ‎เหนือกว่าเด็กทุกคนที่ดิฉันสอนมาเลยเจ้าค่ะ
‎ถ้าอย่างนั้นก็ต้องเขียนให้ได้ ‎อย่างเชกสเปียร์ถ้าจะบื้อใบ้อยู่แบบนี้
‎ขอฟังหน่อยซิเจ้าหนู ขอสักคำซิ กัดฟันพูดออกมา
‎- พูดสิวะ! ‎- ท่านทำให้นายน้อยกลัว
‎ถ้าถึงกับต้องฟาด ‎ฉันก็จะฟาดเพื่อให้มันส่งเสียงออกมา
‎ไม่
‎พูดว่าอะไรนะ
‎ยะ... ยะ... ยะ... อย่า
‎มันทำอะไรอยู่น่ะ
‎- เด็กนี่ปัญญาอ่อน ‎- ท่านดยุก...
‎มันเป็นเด็กปัญญาอ่อน!
‎คุณพระคุณเจ้า
‎รู้หรือเปล่าว่าสถานการณ์ของเรา ‎มันวิกฤตแค่ไหน เจ้าหนู
‎เราได้สืบทอดวงศ์ตระกูลนี้มา
‎ราชวงศ์เป็นผู้ประกาศเอง
‎แต่มันจะเป็นของเราต่อไปได้ ‎ก็ต่อเมื่อเรายังคงพิเศษกว่าใครๆ
‎ชื่อเสียงตระกูลเฮสติ้งส์จะตกอยู่ใน ‎มือสั่นเทาของเจ้าเด็กปัญญาอ่อนคนหนึ่งไม่ได้!
‎เอามันไปให้พ้นหน้าพ้นตาฉัน
‎ฉันจะถือว่ามันตายไปแล้ว
‎ฉันเอาขนมมาให้
‎เธอจะได้มีอะไรกินเพลินๆ
‎ระหว่างที่คนอื่นๆ ไปงานเต้นรำคืนนี้
‎เข้ามาก่อนสิ
‎ขนมคงมีพอให้แบ่งกันกิน
‎ฉันได้ยินว่าพวกเขาตัดสินใจ ‎จะไม่ส่งเธอกลับบ้านไปหาพ่อแล้ว
‎ขอบอกเลยว่าฉันโล่งใจมาก ‎ฉันได้แต่นึกภาพว่าเขาจะมีท่าทีอย่างไรกับ...
‎อาการของเธอน่ะหรือ
‎มารีน่า... ฉันขอถามได้ไหม
‎มันเกิดขึ้นได้อย่างไร
‎เค้ก
‎เค้กหรือ
‎พระในซัมเมอร์เซ็ตมักจะเทศน์นานเป็นชั่วโมงๆ
‎สามสี่ชั่วโมง บางทีก็ห้าชั่วโมง
‎ฉันแทบจะเป็นลมเพราะความหิวและอ่อนล้า
‎จนกระทั่งในวันอาทิตย์วันหนึ่ง
‎ขณะที่ฉันจวนเจียนจะลงไปคลาน ‎ใต้เก้าอี้เพราะความเหนื่อยล้า
‎ลูกชายคนโตของพวกเครน จอร์จ...
‎เซอร์จอร์จ เครน ‎แอบยื่นห่อผ้าใส่เค้กกับคุกกี้ให้ฉัน
‎พระท่านคงเอาเขาตายแน่ถ้ารู้
‎พอนานวันไป ในห่อผ้าก็เริ่มมีกระดาษโน้ตเล็กๆ
‎เราส่งข้อความให้กันอยู่ร่วมหลายเดือน
‎ฉันไม่เคยชอบไปโบสถ์มากเท่าตอนนั้นเลย
‎- แล้วตอนนี้เซอร์จอร์จอยู่ไหนเล่า ‎- สเปน
‎เขาไปออกศึกกับเวลลิงตัน
‎แต่เขาก็ยังส่งจดหมายมาอยู่นะ
‎เห็นไหม
‎ถ้าอย่างนั้น... อาการของเธอก็เกิดขึ้นจาก...
‎ความรัก
‎เกิดจากความรัก เพเนโลปี้
‎ฝ่าบาท หมอหลวงมีรายงาน ‎เรื่องพระอาการของพระราชาพ่ะย่ะค่ะ
‎เป็นไปได้อย่างไรกัน ‎ที่ยังไม่มีคู่ใดหมั้นหมายในฤดูกาลนี้เลย
‎ช่างน่าเบื่อเสียจริง
‎กระหม่อมทูลเรื่องซุบซิบ ‎ของแม่ครัวที่ลาออกไปได้นะพ่ะย่ะค่ะ
‎ฉันไม่สนเรื่องของแม่ครัวหรอก
‎ฉันอยากมีเรื่องให้สนุก ตื่นเต้น
‎หมอหลวงมาบอกว่าพระสวามีฉัน ‎สวรรคตแล้วอย่างนั้นหรือ บริมสลีย์
‎กระหม่อมว่าไม่น่าใช่พ่ะย่ะค่ะ
‎ถ้าเช่นนั้นก็บอกไปว่าฉันยุ่งอยู่ ‎แล้วก็ไปเอาเครื่องเขียนมาให้ฉันเดี๋ยวนี้
‎(เลดี้บริดเจอร์ตัน)
‎ทับทิมหรือมุกดีเจ้าคะ คุณหนู
‎ก็ต้องมุกอยู่แล้ว
‎แม่คะ ทับทิมอาจจะสะดุดตา ‎บุรุษหน้าใหม่ๆ เพิ่มขึ้นอีกก็ได้นะคะ
‎แทนที่จะเทไข่ใส่ในตะกร้าใบเดียว
‎หนูควรที่จะ... ไปเก็บไข่... มาเพิ่ม
‎ท่านดยุกทำพี่หัวปั่นไปหมดแล้ว
‎ลอร์ดเบอร์บรูคต่างหากที่ต้องปั่นไปให้ไกลๆ พี่
‎- ตายจริง มีเรื่องอะไรกัน มิสซิสวิลสัน ‎- พระราชินีเจ้าค่ะ
‎- ทรงพระประชวรหรือ ‎- หรือพระเจ้าจอร์จทรงทำร้าย
‎- พระราชหัตถเลขานี่เจ้าคะ ‎- ทรงเขียนถึงคุณเจ้าค่ะ คุณนาย
‎ทรงเขียนว่าอย่างไรคะแม่
‎แม่ได้รับเชิญให้ไปดื่มน้ำชา ‎เป็นการส่วนตัวกับพระราชินีในอีกสองวันจ้ะ
‎ไม่ต้องใส่มุกแล้วลูก
‎คืนนี้ลูกใส่เครื่องเพชรประจำตระกูลไปได้เลย
‎ทนใส่เสื้อที่มีสีสันสักนิดไม่ได้เลยหรือ ท่านดยุก
‎แค่อากาศในลอนดอนก็ขมุกขมัวเต็มทีแล้ว
‎ยังจะใส่เสื้อสีมัวหมองอีกหรือ
‎- มีคนบอกว่าสีนี้กำลังเป็นที่นิยมขอรับ ‎- ฉันหนึ่งคนละที่ไม่นิยม
‎เอาแขนมาให้เกาะทีเถอะ เดี๋ยวไปสายกันพอดี
‎อ้อ สรุปว่ายังมีชีวิตอยู่ดีนี่
‎ท่านผู้หญิง ไม่รู้เลยค่ะว่าคุณจะมาที่นี่
‎ไม่มีใครในลอนดอนเคยพบเจอ ‎ไม่เคยได้ข่าวว่าร่ำเรียนที่ไหน
‎พ่อของเธอก็ไม่เคยพูดถึง ‎แต่เธอกลับมีชีวิต มีลมหายใจอยู่ดีแท้ๆ
‎ยืนขึ้นสิจ๊ะ พ่อหนู ฉันจะได้พิศดูเธอหน่อย
‎แม่ของเธอคงน้ำตาร่วง
‎หากรู้ว่าเพื่อนรักไม่รู้จักมักจี่กับลูกชายของนาง
‎เธอเหมือนแม่ไม่มีผิด
‎ซึ่งนับว่าเป็นเรื่องดี
‎ฉันเลดี้แดนเบอรี่ค่ะ
‎ไม่ได้เรียนเรื่องกิริยามารยาทเลยหรือ
‎ได้เรียนอ่านหรือยัง
‎เขียนเล่า
‎ขี่ม้า ฟันดาบ
‎แล้วทำไมจึงไม่เข้าโรงเรียน
‎กระผม พะ... พะ... พูด ‎มะ... มะ... ไม่ได้
‎ตอนที่ฉันยังเด็ก เมื่อหลายร้อยปีก่อนน่ะ
‎ฉันกลัวแม้กระทั่งเงาสะท้อนของตัวเอง
‎ฉันเข้าไปในห้อง ‎และพยายามละลายหายไปกับความมืด
‎แต่คนที่มีบรรดาศักดิ์อย่างเราๆ ‎ไม่สามารถซ่อนตัวได้นานนักหรอก
‎ฉันรู้ว่าถึงอย่างไร ‎ฉันก็ต้องออกไปสู่แสงสว่างเข้าสักวัน
‎และฉันจะกลัวต่อไปไม่ได้
‎ฉันก็เลยเปลี่ยนมาทำตัวเองให้น่ากลัวแทน
‎ฉันลับปฏิภาณไหวพริบ ‎เสื้อผ้า และแววตาให้คมกริบ
‎และฉันทำให้ตัวเอง
‎กลายเป็นสิ่งมีชีวิตที่น่ากลัวที่สุด ‎ในทุกๆ ห้องที่ฉันก้าวเดินเข้าไป
‎มาเถอะ
‎เธอพูดได้
‎ฉันเข้าใจที่เธอพูด
‎และฉันจะช่วยให้เธอหายพูดติดอ่าง
‎แต่เพื่อเป็นการตอบแทน เธอต้องสัญญากับฉัน
‎ว่าพอเธอเดินออกสู่แสงสว่างเมื่อไร...
‎เธอจะคู่ควรกับความสนใจที่จะได้รับ
‎เต้นรำกันนะครับ มิสบริดเจอร์ตัน
‎ถ้าเช่นนั้นฉันคงต้องวาน ‎ให้คนอื่นไปเอาราตาเฟียมาให้สักแก้ว
‎ลอร์ดบริดเจอร์ตันจ๊ะ ให้เกียรติหน่อยเถอะนะ
‎ยินดีขอรับ เลดี้แดนเบอรี่
‎หกงานไม่พอค่ะ ‎คุณต้องมาออกงานให้ฉันแปดงาน
‎- กับปิกนิกหนึ่งครั้ง ‎- ปิกนิกหรือ
‎เกรงว่าเราจะต้องทำให้ ‎ข่าวของเราเป็นที่ลือสะพัดยิ่งไปกว่านี้อีกค่ะ
‎คงเพราะลอร์ดเบอร์บรูคสินะครับ ผมได้ยินมา
‎เราต้องทำให้เขาเชื่อว่า ‎คุณกำลังจะสู่ขอฉันเร็วๆ นี้
‎เขาจะได้เลิกยุ่งกับฉัน
‎หวังว่าผมจะไม่สะดุดล้มเสียก่อนนะ
‎ฉันก็หวังเช่นนั้นค่ะ
‎เพราะคุณจะต้องตัวติดฉันตลอดทั้งคืน
‎และเราก็ต้องดูสนุกสนานชื่นมื่นด้วย
‎ถึงมันจะยากก็เถอะ
‎ขอรับ ยากเอาการทีเดียว
‎ไปเต้นรำกับน้อง
‎- ทำไมเล่า ‎- เพราะฉันสั่ง
‎เมื่อเช้าฉันยังพูดไม่ชัดเจนหรือ
‎อยากให้ฉันหยามเกียรติ ‎น้องสาวนายหรือ บริดเจอร์ตัน
‎ตรงกันข้ามเลย
‎หรืออยากให้น้องสาวแต่งกับคางคกน่ารังเกียจ
‎ลอร์ดบริดเจอร์ตัน
‎ขออภัยที่ขัดจังหวะ
‎แต่ถ้าจำเป็นต้องทำละก็
‎ผมยินดีแจ้งความจำนง ‎เรื่องน้องสาวคุณให้ฟังอีกครั้ง
‎เธอคือรางวัลที่ผมใฝ่ฝันมานาน ‎เพราะความงดงาม ความดีงามของเธอ...
‎กับหมัดขวาอันทรงพลังด้วยไหม
‎ผมต้องทราบว่าจะไว้ใจให้คุณ ‎แก้ไขความเข้าใจผิดนี้ได้หรือไม่ครับ
‎เพราะผมไม่อยากต้องอับอายขายหน้า
‎เรื่องนั้นคงสายไปแล้ว
‎นี่คุณสนิทกับท่านดยุกจริงๆ ‎หรือว่าเกรงกลัวยศฐาบรรดาศักดิ์...
‎ใจเย็นน่า เบอร์บรูค ‎ผมรับรองว่าจะแก้ไขเรื่องนี้
‎เรื่องที่ผมต้องย้ำเตือนท่านดยุก ‎ว่ามันไม่ใช่ธุระกงการของเขา
‎นายอาจไม่รู้ว่าธุระของฉันมีอะไรบ้าง
‎และยังไม่รู้นิสัยใจคอของลอร์ดเบอร์บรูคนี่ด้วย
‎ผมจะพยายามเรื่องน้องคุณให้ถึงที่สุด
‎นานวันเข้าเธออาจจะรักผมตอบก็ได้
‎เลิกเพ้อฝันซะทีเถอะ เบอร์บรูค
‎เขาคงลืมบอกละสิว่า ‎ไปทำอีท่าไหนตาถึงเขียวช้ำ
‎- ผมเปิดตู้โดยไม่ระวัง ‎- เขาไม่ระวังเรื่องรักษาเกียรติ
‎เมื่อคืนเขาพยายามทำ ‎เรื่องที่ฉันไม่อยากพูดให้เป็นเสนียด
‎น้องสาวนายเลยซัดให้หนึ่งหมัด
‎สมควรโดนอย่างยิ่ง
‎คุณครับ คุณต้องทราบว่า...
‎ดาฟนี่คงบอกฉันแล้วหากเป็นเรื่องจริง
‎แน่หรือ
‎ห้ามพูดกับน้องสาวผมอีก เบอร์บรูค
‎แต่เราจะแต่งงานกัน
‎ถ้าคุณแม้แต่ปรายตามองเธอ ‎ได้ลงไปคุยกับรากมะม่วงแน่
‎ดีแค่ไหนแล้ว ‎ที่คุณไม่ต้องโดนหมัดบริดเจอร์ตันอีกคน
‎มีเรื่องอะไรกันหรือคะ พี่
‎ไม่ต้องกังวลเรื่องเบอร์บรูคแล้ว น้องพี่
‎มันจบแล้ว
‎- คุณบอกเขาหรือคะ ‎- ผมจำเป็นต้องพูด
‎- ทุกอย่างจะดีแน่ ผมรับรอง ‎- รับรองงั้นหรือ
‎ไม่ว่าคุณกับพี่ชายดิฉันจะคิดอย่างไรก็ตาม
‎ฉันมีปากย่อมพูดเองได้ คุณไม่มีสิทธิ์นะคะ
‎- ผมแค่อยากช่วย ‎- แต่ไม่ได้ช่วยเลย
‎สิ่งที่คุณทำก็แค่สบประมาท ‎ความคิดเอาแต่ได้ของไนเจล
‎แถมผู้คนกำลังมองเราอยู่แบบนี้ ‎คุณรับรองอะไรให้ฉันไม่ได้เลย
‎ช่างเป็นค่ำคืนที่วิเศษจริงๆ นะคะ
‎ว่าไหมจ๊ะ
‎แม่สาวน้อยคนนั้นช่างพิเศษ ‎ราวกับสมบัติล้ำค่าเชียวนะ
‎พยายามอย่าทำพลาดเสียเล่า
‎ขอบใจจ้ะ
‎- ฉันจะไปเดินเล่นหน่อย ‎- ขอรับ
‎ผมเองครับ
‎คุณตามผมมาหรือ เบอร์บรูค ‎นึกว่าเรื่องมันจบแล้วเสียอีก
‎มันจบแล้ว จนกระทั่งคุณมาทำพัง
‎ผมขอให้คุณไปพูดกับไวเคานต์อีกรอบ
‎เมื่อคืนผมทำพลาดไป ผมยอมรับ ‎ผมกระทำการโดยไม่ยั้งคิดไปชั่วครู่
‎คงเข้าใจใช่ไหมครับ
‎เราจะไม่ปรับความเข้าใจเรื่องใดกันทั้งนั้น
‎กลับบ้านซะ
‎แต่คุณไม่ต้องการเธอหรอก คุณเป็นถึงดยุก
‎คุณมีพร้อมทั้งเงินทอง ‎เส้นสาย และยศฐาบรรดาศักดิ์
‎แต่ผมต้องการเธอ ‎ทำไมปล่อยเธอให้ผมไม่ได้เล่าขอรับ
‎ผมว่าเรื่องนี้มันขึ้นอยู่กับมิสบริดเจอร์ตันนะ
‎เวลาผมซื้อม้า ผมไม่ต่อรองราคากับม้าหรอกครับ
‎หากคุณยังตามผมมาละก็...
‎แล้วทำไมคุณถึงยังไม่ขอเธอแต่งงาน
‎ในเมื่อคุณชอบเธอนักหนาและเธอก็มีใจให้คุณ
‎เมื่อนั้นแล้วทำไมยังไม่ขอแต่งงานเล่า
‎นอกเสียจากคุณจะได้กับเธอแล้ว
‎ถ้าเป็นเช่นนั้นคุณต้องบอกผม
‎เพราะถ้าผมรู้เสียก่อนว่า ‎เธอหย่อนยาน เสียหาย ไม่บริสุทธิ์
‎- ผมจะไม่มีวัน... ‎- หยุดได้แล้ว
‎ผมจะไม่ให้คุณตั้งคำถาม ‎หยามเกียรติสุภาพสตรีแบบนี้อีก
‎ครับ เข้าใจแล้วครับ ‎ผมต้องการได้ยินแค่นี้แหละ
‎คุณไม่คู่ควรแม้แต่จะสูดดม ‎อากาศที่เธอใช้หายใจ กลับบ้านไปได้แล้ว
‎แล้วคุณคู่ควรนักหรือ
‎ผมเคยได้ยินเรื่องพ่อของคุณนะ เฮสติ้งส์
‎ผมรู้ว่าเขาอยากได้ลูกชายมากแค่ไหน
‎ทายาทสืบสกุล
‎ผมรู้ว่าเขาพยายามหนักเพื่อให้มีลูก
‎แต่แม่ผู้น่าสงสารของคุณไม่สามารถมีให้ได้
‎หากมีใครที่จะทำเป็นไม่รู้ไม่เห็น ‎ความไม่ยั้งคิดชั่ววูบของบุรุษละก็
‎คงเป็นคุณนั่นเอง
‎ลูกไม้คงหล่นไม่ไกลต้นหรอก จริงไหมครับ
‎ท่านดยุก เลดี้แดนเบอรี่ ‎และลอร์ดบาสเซ็ตมาขอพบขอรับ
‎นี่ช่างเป็นการบุกรุกเข้ามา ‎อย่างไม่น่ายินดีเป็นที่สุด
‎ดิฉันคิดว่าท่านดยุกคงโล่งใจ ‎เมื่อได้เห็นว่าลูกชายยังมีชีวิตอยู่ดี
‎ดูเหมือนพนักงานของท่านจะแปลกใจที่ได้รู้
‎มาถึงที่นี่ด้วยเหตุผลใดกัน
‎ผมได้คะแนนสูงในทุกวิชาที่ร่ำเรียนขอรับ
‎ผมขี่ม้า ฟันดาบ และยิงปืน...
‎ได้ช่ำชองมากขอรับ ตามที่คนว่ามา
‎และผมก็ยัง...
‎ผม...
‎แกคือความล้มเหลวที่สุดในชีวิตฉัน
‎ขอประทานโทษทีเถอะค่ะ
‎ก็น่าจะขออยู่หรอก
‎ไม่อีกต่อไปแล้ว
‎ดิฉันต้องย้ำเตือนท่านไหมว่า ‎เด็กคนนี้จะเป็นดยุกแห่งเฮสติ้งส์คนต่อไป
‎และเขาต้องได้รับความรักจากพ่อ ‎ถึงแม้มันจะมีอยู่น้อยนิด
‎ในหัวใจที่เย็นชาของท่าน
‎เชิญเลย ตราบใดที่ฉันสามารถ ‎ย้ำเตือนให้เธอรู้สถานะของตัวเอง
‎นั่นก็คืออยู่พ้นหน้าพ้นตาฉัน
‎และหุบปากทุเรศๆ ของเธอให้สนิท
‎ผมเขียนจดหมายถึงคุณพ่อหลายฉบับ ‎เพื่อบอกให้คุณพ่อรู้ว่าผม... ยังไม่...
‎ยังไม่ตาย
‎คุณพ่อได้รับจดหมายไหมครับ
‎ฉันเจ็บใจพออยู่แล้วกับการใช้ชีวิตอยู่โดยที่รู้ว่า
‎วันหนึ่งแกจะสืบทอดตระกูลเฮสติ้งส์
‎แต่การต้องมาเห็นแก ‎กระเสือกกระสนแบบนี้ มันดูถูกกันเกินไป
‎แกมันไร้ประโยชน์ ‎เหมือนที่แม่ของแกเคยพิสูจน์ตัวให้เห็น
‎เพราะฉะนั้นฉันจะทำกับแกเหมือนที่ทำกับแม่แก
‎ฉันจะลืมเสียว่าแกเคยเกิดมา ‎และทำให้บ้านหลังนี้แปดเปื้อน
‎(ดยุกแห่งเฮสติ้งส์)
‎ผู้เขียนมักจะคิดว่าหัวใจ ‎คืออวัยวะที่แปลกประหลาดเป็นที่สุด
‎ไม่สนใจเหตุผลหรือยศศักดิ์
‎มิสบริดเจอร์ตันจะมีเหตุผลอะไรกันนะ
‎ถึงได้ยอมเสวนาพาทีกับบารอนไร้ชื่อ ‎ทั้งๆ ที่ดูเหมือนจะมัดใจดยุกอยู่หมัดแล้วแท้ๆ
‎หรือความนึกคิดของแม่สาว ‎ผู้เปิดตัวหาคู่จะไม่ใช่สิ่งเดียวที่ผิดปกติ
‎ดิฉันคิดส่วนผสมเองเจ้าค่ะ คุณหนู
‎ท่านดยุกต้องคิดว่าสวยแน่นอนเจ้าค่ะ
‎ท่านดยุกจะคิดอย่างไรก็ไม่สำคัญหรอก โรส
‎ท่านช่างดูสง่างามนะเจ้าคะ รสนิยมก็ดี...
‎หยุดเถอะ
‎ไม่ชอบสีนี้หรือเจ้าคะ
‎เปล่า
‎มันสวยมาก
‎แต้มอีกสิ
‎ขอบอกให้รู้ไว้ตรงนี้นะ ท่านผู้อ่านที่รัก
‎ถ้าเกิดว่าพฤติกรรมอันบ้าระห่ำนี้ ‎เป็นลางบอกว่าจะเกิดเหตุอื้อฉาวอีกระลอกละก็
‎ขอให้วางใจว่าฉันจะขุดคุ้ยมันออกมาอย่างแน่นอน
‎เพราะไม่มีอะไรจะทำให้ผู้คน ‎สำราญเริงใจและเปิดปากพูด
‎ได้มากกว่าการออกท่องเที่ยวธรรมชาติอีกแล้ว
‎ได้ยินว่านางอาจเกี้ยวอยู่กับ ‎ตาเบอร์บรูคงุ่มง่ามนั่นแน่ะ
‎ช่างเป็นคู่ที่เหมาะสมกันดีแท้
‎- แม่คะ หนูขอไปเล่นกับเอโลอีสได้ไหมคะ ‎- เลดี้ไม่เล่นหรอกนะ เพเนโลปี้
‎ขอโทษค่ะ แม่ หนูขอไป ‎เดินทอดสะพานกับเอโลอีสได้ไหมคะ
‎ถ้าอย่างนั้นก็ไปได้
‎ได้ความว่าอย่างไรบ้างเล่า ‎จากสาวใช้ที่ท้องคนนั้นน่ะ
‎- เกิดอะไรขึ้น แล้วเกิดขึ้นได้อย่างไร ‎- นางบอกว่าเกิดจากความรัก
‎ความรักหรือ ไม่เห็นจะมีเหตุผลเลย
‎ก็นั่นน่ะสิ
‎ดูแม่ของฉันสิ ลูกตั้งสามคน
‎ใครจะเชื่อว่าเป็นเพราะความรักกันเล่า
‎แล้วนางบอกว่าอะไรอีก นางไม่กลัวเลยหรือ
‎นางดูจะ... เศร้ามากกว่ากลัวนะ
‎แต่ก็คงยังมีโอกาสที่นางจะได้ ‎พบกับตอนจบอันแสนสุข ฉันคิดว่านะ
‎นางอยากหนีไปชนบทและแต่งงานกับคนรัก
‎ถ้าอย่างนั้นนางยิ่งต้องกลัวใหญ่เลย
‎พอแต่งงานแล้วชีวิตก็จบสิ้น ‎มันไม่ใช่การหนีหรอก เพเนโลปี้
‎แม่สาวใช้ผู้น่าสงสาร
‎พี่ไม่รู้ว่าเบอร์บรูคพยายามจะทำอะไรเธอ
‎พี่คงช่วยเธอไปแล้ว เธอน่าจะบอกพี่
‎แล้วพี่จะเชื่อหนูหรือคะ
‎หรือที่พี่เปลี่ยนใจเรื่องลอร์ดเบอร์บรูค
‎ก็เพราะผู้ชายอีกคนมาบอกความจริง
‎นี่เธอนับถือพี่น้อยเพียงนี้เชียวหรือ
‎หลังจากที่หนูบอกสิ่งที่หนูต้องการ ‎และพี่ก็ปฏิเสธที่จะรับฟังน่ะหรือ
‎ใช่ค่ะ หนูไม่นับถือพี่เลย
‎- มาช้านะคะ ‎- ขออภัยด้วย
‎เราไปนั่งกับครอบครัวคุณที่ซุ้มดีไหม
‎อย่าดีกว่าค่ะ
‎เราต้องเดินผ่านกลุ่มผู้ชาย ‎ที่กำลังเล่นเกมอยู่ตรงนั้นค่ะ
‎มือไปโดนอะไรมาหรือคะ
‎ต่อยมวยครับ
‎กิจกรรมบ้าบิ่นที่ผู้ชายยึดถือเป็นความบันเทิง
‎- ติดกระดุมแขนเสื้อให้ฉันทีค่ะ ‎- ว่าอย่างไรนะครับ
‎คุณไม่ต้องกังวลเรื่องนั้นหรอก เบอร์บรูคเขา...
‎คุณไม่รู้หรือคะว่าวิสเซิลดาวน์เขียนว่าฉันอย่างไร
‎คงไม่สินะคะ ถึงแม้คุณจะเชื่อว่า ‎เรื่องลอร์ดเบอร์บรูคไม่เป็นปัญหาแล้ว
‎แต่แผนของเรายังไม่จบ ฉันยังต้องหาสามีให้ได้
‎ถึงผมจะปลาบปลื้ม ‎แต่เกรงว่าคงต้องปฏิเสธคำขอคุณ
‎ฉันทราบค่ะ ‎คุณไม่ใช่ผู้ชายประเภทที่อยากแต่งงาน
‎เคยคิดบ้างไหมคะว่าคุณเองก็ไม่ใช่ ‎ผู้ชายประเภทที่ผู้หญิงอยากแต่งด้วย
‎ผมคิดว่าถ้าถูกบังคับให้มีภรรยา
‎คุณจะเป็นตัวเลือกที่ไม่น่าปฏิเสธที่สุด
‎- นี่ควรถือเป็นคำชมหรือคะ ‎- ใช่ครับ
‎แต่ก็คงไม่สำคัญเพราะคุณอยาก ‎แต่งงานด้วยความรัก ไม่ใช่หรือครับ
‎แน่นอนสิคะ
‎พวกนั้นยังมองอยู่ไหมคะ
‎บริดเจอร์ตัน!
‎คุณทำอะไรลงไป
‎ผมนำข่าวดีมาฝาก บริดเจอร์ตันทั้งหลาย
‎ผมได้จัดการเรื่องนี้ด้วยตัวเองแล้ว
‎และไปหาใบอนุญาตพิเศษ ‎สำหรับงานแต่งของผมกับมิสบริดเจอร์ตัน
‎- จะไม่มีงานแต่งอะไรทั้งนั้น ‎- ผมบอกแล้วนี่ว่ายกเลิกข้อตกลงแล้ว
‎ลอร์ดเบอร์บรูค ท่าทางคุณจะเจ็บมากนะคะ
‎เราไปคุยเรื่องนี้ในที่ที่เป็นส่วนตัวกว่านี้ดีไหมคะ
‎ผมจะไม่คุยอีกต่อไปแล้วขอรับ
‎ถึงแม้ว่าในที่สุดผมจะได้คุย ‎กับหัวหน้าตระกูลบริดเจอร์ตันตัวจริงเสียที
‎เพราะถ้าเป็นคุณ
‎คุณคงจะสั่งสอนน้องสาว ‎ให้ระมัดระวังตัวเองมากกว่านี้
‎แทนที่จะไปดึงดูดความสนใจของใครบางคน
‎ขณะอยู่ลำพังกับผมบนถนนมืดๆ ที่ว็อกซอลล์
‎แน่นอนว่าข่าวลืออื้อฉาวเพียงนิดเดียว ‎ก็สามารถสร้างความเสียหายย่อยยับ
‎แก่วงศ์ตระกูลที่ทรงอิทธิพลมากที่สุดได้
‎คนอย่างเลดี้วิสเซิลดาวน์จะทำอย่างไร
‎กับข่าวที่อื้อฉาวแบบนี้กันนะ
‎- นี่ขู่กันหรือ ‎- เปล่าเลย
‎เพราะในอีกสามวันผมจะแต่งงาน
‎ผมได้เพชรแห่งฤดูกาล ‎ผมได้สาวงามที่สุดในแวดวงชั้นสูงมาครอง
‎ผมได้ควงคู่สาวบริดเจอร์ตัน
‎และผมจะช่วยเธอและตระกูลของเธอ
‎จากความพังพินาศซึ่งคุณป้องกันไว้ไม่ได้
‎ผมจะเฝ้ารอวันที่ครอบครัวเรา ‎เป็นทองแผ่นเดียวกัน
‎บริดเจอร์ตัน เฮสติ้งส์
‎ผมต้องส่งสาส์นท้าประลองให้ลอร์ดเบอร์บรูคด่วน
‎- แอนโทนี่ ‎- เชื่อสิ
‎ผมฝึกฝนมาอย่างดี ท่องจำกฎจนขึ้นใจ
‎ห้ามไปท้าดวล ‎กับลอร์ดเบอร์บรูคเด็ดขาด เข้าใจไหม
‎แม่ไม่สนใจหรอกนะว่าลูกจะเคยฝึกมาอย่างไร
‎มันผิดกฎหมายแถมยังน่าสะพรึงขวัญ
‎สุภาพบุรุษอย่างผม ‎ไม่มีทางเลือกอื่นหรอกขอรับแม่
‎เมื่อหญิงสาว น้องสาวแท้ๆ ในไส้ ‎ถูกคนลือว่าโดนหยามเกียรติ
‎ก็คงต้องตายกันไปข้างหนึ่งละครับ
‎นี่ไม่ใช่ทางแก้ปัญหา
‎ถ้าลอร์ดเบอร์บรูคตัดสินใจทำตามคำขู่ของเขา
‎ก่อนที่พี่จะยิงเขาตาย แล้วยังไงต่อเล่า
‎เขาอาจจะเปิดปากเล็กๆ นั่น ‎แล้วพ่นคำออกมาเมื่อไหร่ก็ได้
‎แล้วชื่อเสียงหนูก็จะป่นปี้
‎พร้อมชื่อเสียงเราทุกคน
‎หนูต้องแต่งงานกับไนเจล เบอร์บรูค
‎นี่เป็นทางเลือกเดียว
‎โรส ช่วยออกไปก่อนได้ไหม
‎แม่เคยสอนให้ลูกเชื่อว่า
‎การแต่งงานคือสิ่งที่ดีที่สุดในชีวิต
‎ซึ่งมันก็จริงอย่างว่า
‎แต่มันไม่ใช่แค่เรื่องของ ‎คู่ครองที่เราแต่งงานด้วยหรอกนะ
‎ลูกจะสะดวกสบายและจะมีบ้านช่องให้ดูแล
‎และที่สำคัญที่สุด มีลูกๆ
‎ลูกจะอุทิศตนให้กับการดูแลครอบครัว
‎และลูกจะพบกับความสุขอย่างเหลือล้น
‎แม่มั่นใจเลยจ้ะ
‎แม่กับพ่อ...
‎เป็นคู่ที่งดงามเหลือเกินค่ะแม่
‎นั่นคือสิ่งที่หนูเคยต้องการ
‎นั่นคือสิ่งที่หนูเคยหวังว่าจะได้พบเจอ
‎แม่ก็เหมือนกันจ้ะ
‎เอโลอีส บริดเจอร์ตัน
‎เอาเลยค่ะ เชิญสั่งสอนหนูได้เลย
‎มีเผื่อพี่สักมวนไหม
‎หนูคงปรารถนาในสิ่งอื่น
‎- หมายความว่าอย่างไร ‎- ก็สิ่งอื่นนั่นแหละ
‎หนูดูพี่ดาฟนี่แต่งตัวไปงานเต้นรำพวกนั้น
‎ใส่ชุดสวยๆ มีหนุ่มๆ มารุมล้อมให้เลือก
‎แล้วหนูก็รู้สึกเหนื่อย ‎หนูคงอยากมีชีวิตที่ต่างจากนี้ พี่เบเนดิกต์
‎แล้วหนูก็เชื่อจริงๆ ว่า ‎หนูสามารถทำอะไรได้มากกว่านี้
‎ถึงแม้หนูจะไม่มีสิทธิ์ได้มีชีวิตในแบบอื่นก็ตาม
‎ถ้าอย่างนั้นพี่คงบอกเธอว่า...
‎ไม่ใช่แค่เธอคนเดียวหรอก
‎ยังเต้นรำกับมิสบริดเจอร์ตันอยู่หรือ
‎เธอเป็นอย่างไรบ้าง
‎กำลังจะแต่งงาน
‎เช่นนั้นนายก็ทำตามใจตัวเองได้แล้วสิ
‎อีกรอบ
‎ถวายบังคมเพคะ
‎คิดว่าอย่างไรบ้าง
‎เรื่องดนตรีหรือเพคะ
‎หม่อมฉันว่าไพเราะมากเพคะ
‎โมสาร์ทหรือเพคะ
‎ฉันรู้จักกับคุณโมสาร์ท ‎ตั้งแต่เขายังไม่สิบขวบดีด้วยซ้ำ
‎เขาเล่นเปียโนคลอให้ฉันร้องบทอาเรีย ‎แล้วฉันก็ประกาศตั้งแต่ตอนนั้นเลยว่า
‎เขาจะต้องกลายเป็น ‎หนึ่งในนักประพันธ์ที่เก่งกาจที่สุดในยุโรป
‎และพระองค์ก็ทรงคิดถูกเพคะ
‎ฉันไม่ค่อยคิดผิด ‎ในเรื่องพวกนี้หรอก รู้ไหมว่าเพราะอะไร
‎เพราะเมื่อฉันเลือกที่จะพึงพอใจใคร
‎ฉันคาดหวังให้เขาได้เรื่องได้ราว
‎- ฝ่าบาททรงพูดถึงเรื่อง... ‎- บริมสลีย์!
‎ไปเอายานัตถ์มาใหม่
‎รายนั้นชอบคาบข่าวไปนินทา
‎หากเราพูดอย่างไม่ระวังต่อหน้าเขา
‎มีหวังอีกไม่นาน ‎ทั้งอังกฤษจะได้รู้เรื่องของเราหมด
‎เช่นนั้นหรือเพคะ
‎เธอก็คงเข้าใจอยู่แล้วละ
‎ฉันคาดหวังว่าลูกสาวเธอจะมีอนาคตที่ดี ‎เมื่อตอนที่นางเปิดตัวเข้าสู่สังคมเพื่อหาคู่
‎อย่างเช่นอนาคตกับผู้ชายเช่นดยุก
‎คู่สร้างคู่สมแบบนั้น...
‎แหม... คงจะเป็นคู่ที่มีเสน่ห์ไม่เบา
‎ต่อจากที่ฉันพูดเมื่อตะกี้
‎แสงเรืองรองแห่งความสำเร็จ ‎ไม่ได้ให้คุณแก่มาเอสโตรน้อยเท่านั้น
‎แน่นอนว่าทั้งตระกูลโมสาร์ท ‎คงต้องลำบากกันบ้างไม่มากก็น้อย
‎หากลูกๆ ของพวกเขาอยู่ในซัลซ์บูร์กทั้งชาติ
‎เธอไม่คิดเช่นนั้นหรือ
‎แน่นอนเพคะ หม่อมฉันคิดเช่นนั้น
‎เราต้องทำอย่างไรหรือคะ คุณนาย
‎เราต้องเชิญเลดี้เบอร์บรูคมาดื่มชา ‎มิสซิสวิลสัน ช่วยจัดการด่วนเลย
‎ไนเจลเป็นลูกเพียงคนเดียวของฉัน
‎เป็นเด็กที่พิเศษมาก
‎อันที่จริง ฉันมักจะพูดอยู่เสมอว่า ‎พระเจ้าไม่ประทานลูกมาให้ฉันอีก
‎เพราะความสมบูรณ์แบบได้ถือกำเนิดกับฉันแล้ว
‎ตายจริง
‎ไม่ใช่ผู้หญิงทุกคนที่จะมีบุญเช่นนี้ ฉันรู้ดี
‎มิสบริดเจอร์ตัน ‎ขอให้ฉันพินิจพิเคราะห์เธอหน่อยเถอะ
‎ดูแข็งแรงดี
‎ถึงหน้าตาจะดูซูบซีดไปนิด
‎- เมื่อคืนงานเลี้ยงเลิกดึกน่ะค่ะ ‎- คงจะสนุกสนานน่าดูเลยสินะ
‎เธอต้องพยายามให้มากกว่านี้นะจ๊ะ ที่รัก ‎ไนเจลของฉันเป็นคนมีวิสัยทัศน์กว้างไกล
‎เขาปฏิเสธสาวงาม ‎ที่เปิดตัวหาคู่มานักต่อนักแล้ว บอกว่า
‎"แม่ขอรับ กระผมให้ราคา ‎กับความสำเร็จมากกว่าความสวย"
‎น่าทึ่งใช่ไหมเล่า
‎นายหญิงของเธอรับประทานคุกกี้หมดไวจริงเชียว
‎ไม่เป็นไรจ้ะ โรส เดี๋ยวฉันจัดการเอง
‎พวกผู้ดูแลบ้าน
‎ชอบคิดว่าตัวเองเป็นคนสำคัญ
‎ทั้งๆ ที่พวกเรา ‎เหล่าคนรับใช้ต่างหากที่ทำงานหนัก
‎ที่บ้านฉันก็มีแบบนี้คนหนึ่งเหมือนกัน
‎แต่เธอยังโชคดีนะ ‎บ้านเธอจะยุ่งยากสักแค่ไหนกันเชียว
‎ในเมื่อมีแค่เลดี้เบอร์บรูค ‎กับลอร์ดเบอร์บรูคให้ดูแลแค่สองคน
‎เธอไม่รู้อะไรหรอก
‎เธอรับประทานขนม ‎แต่ไม่แตะชาสักนิดเลยนี่จ๊ะ ที่รัก
‎สาวน้อยอย่างเธอต้องกินให้อิ่มหนำ ‎หากจะต้องตั้งท้องลูกในวันข้างหน้า
‎กินปลารมควันกับขนมปังข้าวไรย์ทุกเช้า
‎ได้ผลดีเหลือเชื่อสำหรับฉันตอนที่ตั้งท้องไนเจล
‎ได้เรื่องอะไรมาบ้าง
‎มีเรื่องอะไรหรือคะ
‎ลูกคงไม่คิดว่าแม่จะชวนผู้หญิงคนนั้นมาดื่มชา
‎ถ้าไม่ได้ทำเพื่อลูกหรอกนะ
‎รู้ๆ กันอยู่ว่าคนรับใช้ได้ยินทุกเรื่อง
‎เรื่องใหญ่เลยละค่ะ
‎ลอร์ดเบอร์บรูคมีลูกชายกับคนรับใช้ของเขา
‎แต่เขาปฏิเสธที่จะเลี้ยงดูนาง
‎ส่งทั้งแม่และลูกไปอยู่ไกลๆ ให้กินแกลบ
‎เป็นคนทุเรศจริงๆ
‎ทุเรศพอที่จะทำให้เรา ‎กำจัดเขาไปได้ มาภาวนากันเถอะ
‎เขาคงปฏิเสธเสียงแข็ง
‎แล้วใครจะเชื่อพูดคำของ ‎ผู้หญิงกลุ่มหนึ่งมากกว่าผู้ชายหนึ่งคน
‎ก็อาจจะไม่มีใครเชื่อ
‎แต่ทุกคนจะเชื่อแน่ถ้าเลดี้วิสเซิลดาวน์เชื่อ ‎เพราะฉะนั้นเราต้องทำในสิ่งที่ผู้หญิงทำกัน
‎พูดคุยกัน
‎และเหตุผลเดียวที่เขาแต่งงานกับนาง
‎ก็เพราะพ่อของเขา ‎ถลุงเงินไปกับโครงการในอเมริกา
‎คุณพระคุณเจ้า นี่ช่างเป็นเรื่อง ‎ที่น่าตกใจที่สุดในฤดูกาลนี้เลยใช่ไหมคะ
‎ก็อาจจะไม่ใช่ที่สุดหรอก
‎แหม บารอนทุกคนก็มีลูกนอกสมรสเป็นธรรมดา
‎ลูกนอกสมรสที่เขาเฉดหัวส่ง ‎ก่อนที่แม่เด็กจะคลอดเนี่ยนะ
‎ตายจริง เรื่องนี้ต้องบอกเจนนี่กับแมรี่
‎ผู้เขียนได้รับรู้มาว่า
‎แวดวงชั้นสูงกำลังลือกันให้หึ่ง ‎ถึงเรื่องราวที่เลวทรามเป็นที่สุด
‎โบราณว่าอย่ามองคนเพียงแค่เปลือกนอก
‎แต่ในกรณีของ ‎บารอนเบอร์บรูคผู้แสนจะงุ่มง่ามเงอะงะ
‎ดูเหมือนว่าเปลือกนอก ‎อันไม่น่าพิสมัยของเขาจะถูกต้องตรงตามเนื้อใน
‎อันเนื่องจากเรื่องราวที่เกิดขึ้นในครอบครัว
‎ดิฉันคงไม่แปลกใจ
‎หากลอร์ดเบอร์บรูค ‎จะอ้างว่าถูกเรียกไปทำธุระในชนบท
‎ธุระที่ว่า
‎อาจจะเกี่ยวกับการส่งเงินที่ติดค้างไว้เนิ่นนาน
‎ให้กับอดีตสาวรับใช้และเด็กชายตัวน้อย
‎ผู้ที่เราคงได้แต่หวังอย่างยิ่ง ‎ว่าจะหน้าเหมือนฝ่ายมารดา
‎ผมได้ยินคนพูดกันว่า ‎เบอร์บรูคออกนอกเมืองไปแล้ว
‎ผมชักเริ่มจะคิดแล้วว่า ‎ปัญหาของเราไม่ได้บังเอิญคลี่คลายไปเอง
‎ผมตั้งใจว่าต่อไป ‎จะไม่จัดการเรื่องต่างๆ แบบนี้
‎หรือไม่ต้องจัดการอะไรเลยก็ได้
‎แม่รู้ว่าสังคมกดดันให้ลูก ‎ต้องรับบทบาทนี้ในครอบครัวเรา แอนโทนี่
‎แต่ดาฟนี่เปิดตัวอย่างเป็นทางการแล้ว ‎แม่รับรองเลยว่างานนี้แม่ถนัดที่สุด
‎แม่ปักให้ดาฟนี่ ดอกทิวลิป
‎สัญลักษณ์ของความรักอันแรงกล้า
‎เป็นลายที่เหมาะจะปักบนชายผ้าที่สุด ‎เมื่อน้องสาวของลูกตกลงปลงใจกับท่านดยุก
‎เจ้าสาวของลูกก็อาจจะชอบเหมือนกันนะ
‎ราตรีสวัสดิ์ครับ
‎นายหญิงของเธอคงไม่คิดที่จะกักตัวฉัน ‎ไว้ในห้องนอนนี้ไปตลอดหรอกนะ
‎ฉันกลับคิดว่าผู้ถูกกักตัว ‎ควรจะต้องโทษตัวเองนะคะ มิส
‎เอโลอีส
‎มีเรื่องอะไรหรือเปล่า
‎เปล่า
‎มีค่ะ
‎หนู... ดีใจกับพี่ด้วย ‎ที่จบเรื่องราวกับไนเจล เบอร์บรูคได้เสียที
‎ขอบใจจ้ะ
‎พอได้ยินเรื่องการจับคู่ที่น่าหดหู่ใจ
‎กับตอนจบที่สิ้นหวังเข้าบ่อยๆ มัน....
‎ทำให้หนูกลัวจับใจเลย
‎- เอโลอีส เธอไม่ต้องห่วงเรื่อง... ‎- พี่ไม่กลัวเลยหรือคะ
‎เรื่องการแต่งงาน เรื่อง... มีลูก
‎พี่ชอบเด็กๆ ออกจ้ะ
‎ถึงเธอจะไม่ใช่ตัวอย่างที่ดีนักก็เถอะ
‎พี่ยังไม่ลืมเรื่องที่เคยเกิดขึ้นกับแม่ใช่ไหม
‎เสียงกรีดร้องของแม่ในคืนนั้น
‎พี่พยายามจะร้องเพลงกลบ ‎เพื่อไม่ให้ฉันได้ยิน แต่เสียงแม่ก็...
‎ดังจนหน้าต่างสั่นระริก
‎บางครั้งหนูก็ยังได้ยินเสียงนั่นในฝัน
‎แม่เกือบจะตาย
‎แค่ไม่กี่เดือนหลังเสียพ่อไป
‎พี่ไม่ลืมหรอกจ้ะ
‎ใช่จ้ะ พี่กลัว
‎พี่กล้าพูดได้เลยว่า ‎พี่คงเป็นคนโง่แน่ๆ ถ้าพี่ไม่รู้สึกกลัว
‎เธอจำได้ถูกต้องแล้ว ‎แม่เคยผ่านค่ำคืนที่... เสี่ยงตาย
‎แต่พอรุ่งสาง โลกใบนี้ก็ได้มีไฮยาซินธ์
‎ซึ่งเราทุกคนต่างชื่นชมยินดี
‎ใช่จ้ะ เอโลอีส มันอาจมี...
‎หนทางที่มืดมนอยู่บ้างในป่านี้ ‎มากกว่าที่เราถูกสอนให้เตรียมใจรับ
‎แต่ท้ายที่สุดก็จะพบกับแสงสว่าง
‎แล้วพี่ก็รู้ว่าสักวันหนึ่ง...
‎เราทั้งคู่จะพบแสงสว่าง
‎คงลำบากน่าดูเลย
‎อะไรหรือ
‎ที่พี่รู้สึกว่าต้องแสร้งว่าไม่เป็นไรอยู่ตลอดเวลา
‎สายัณห์สวัสดิ์ค่ะ
‎คุณไม่น่าพลั้งมือกับลอร์ดเบอร์บรูคเลย
‎คุณควรรู้บางอย่าง ‎เกี่ยวกับตัวผมนะ มิสบริดเจอร์ตัน
‎ผมจะไม่อดทนกับคนที่ข่มเหงคนอื่น
‎เช่นนั้นคุณก็ควรรู้บางอย่างเกี่ยวกับตัวฉันนะคะ
‎ฉันจะไม่ยอมให้พลาดเด็ดขาด
‎หมายถึงแผนการของเราหรือ
‎ตอนนี้มันเป็นมากกว่าแผนการแล้วค่ะ
‎นี่เป็นมากกว่าข้อต่อรอง
‎นี่ไม่ใช่แค่เรื่องของการหาคู่ที่เหมาะสมที่สุด
‎เพื่อทำให้เลดี้วิสเซิลดาวน์ หรือพระราชินี ‎หรือใครก็ตามในแวดวงชั้นสูงประทับใจ
‎นี่เป็นเรื่องของชีวิตคนค่ะ ท่านดยุก
‎ชีวิตของฉัน
‎ฉันต้องกุมชะตาชีวิตของตัวเองเสียที
‎ฉันไม่สามารถเลือกทางอื่นได้
‎ดังนั้นฉันจะไม่พลาดเด็ดขาด
‎หากคุณไม่ยินยอมพร้อมใจ ‎คุณก็ควรบอกเสียแต่ตอนนี้
‎- ผมจะยินยอม... แต่มีข้อแม้ ‎- ท่านดยุกไม่เข้าใจ...
‎เรียกผมว่าไซม่อน
‎หากเราต้องแกล้งทำเป็นเกี้ยวกันจริงๆ ‎หากเราต้องสร้างภาพเป็นคู่สร้างคู่สม
‎คุณก็ต้องเรียกชื่อผม
‎ได้ค่ะ... ไซม่อน
‎ชื่อผมมีอะไรน่าขันงั้นหรือ
‎ไม่เลยค่ะ เป็นชื่อเหมาะสมดีแล้วค่ะ
‎เหมาะสมดีแล้วงั้นหรือ เช่นนั้นก็ดีแล้ว ดาฟนี่
‎ฉันต้องการมีสามี ‎เพื่อที่จะได้สร้างครอบครัว มีลูกเต้า
‎ถ้าเช่นนั้นก็มาหาสามีให้คุณกันเถอะ
‎ให้เกียรติผมสักเพลงนะครับ
‎ยินดีค่ะ
‎เธอสองคนเป็นคู่ที่น่าจับจ้องมากนะจ๊ะ
‎มีเรื่องกลุ้มใจอะไรหรือ
‎ไม่มีขอรับ เลดี้แดนเบอรี่
‎ลูกพ่อ... ลูกกลับมารับตำแหน่ง ‎อันเป็นสิทธิ์โดยชอบธรรมของลูกแล้ว
‎หัวใจของพ่ออาจจะอ่อนล้า
‎แต่... พ่อรับรองได้เลยว่า
‎มันพองโตด้วยความภูมิใจ
‎เมื่อได้รู้ว่าลูกได้เติบโตเป็นดยุกที่เพียบพร้อม
‎และวงศ์ตระกูลเฮสติ้งส์ที่ยิ่งใหญ่จะดำรงอยู่ต่อไป
‎ฟังผมพูดให้ดี
‎เพราผมกลับมาเพื่อทำสิ่งนี้เท่านั้น
‎ผมมาสาบานต่อหน้าคุณ
‎คำสาบานเดียวที่ผมจะกล่าวในชีวิต
‎ผมจะไม่มีวันแต่งงาน
‎ผมจะไม่ให้กำเนิดทายาท
‎เชื้อสายตระกูลเฮสติ้งส์จะตายไปพร้อมกับผม
‎ผมพูดชัดเจนพอไหมครับ คุณพ่อ
‎พูดสิ ไอ้สัตว์นรก
‎พูดสิ
‎คำบรรยายโดย เพียงพัชร์ น้ำทิพย์